Document ID: /roh_data/filtered/swiss_laws_in_ROHinterleaved.jsonl.gz/5823

This text was translated from IT into Rumantsch Grischun.

Nelle cause di carattere pecuniario il ricorso è ammissibile soltanto se il valore litigioso ammonta almeno a:a. 15 000 franchi nelle controversie in materia di diritto del lavoro e di locazione;b. 30 000 franchi in tutti gli altri casi. Quando il valore litigioso non raggiunge l’importo determinante secondo il capoverso 1, il ricorso è ammissibile:a. se la controversia concerne una questione di diritto di importanza fondamentale;b. se una legge federale prevede un’istanza cantonale unica;c. contro le decisioni delle autorità cantonali di vigilanza in materia di esecuzione e fallimento;d. contro le decisioni del giudice del fallimento e del concordato;e. contro le decisioni del Tribunale federale dei brevetti. Nuovo testo giusta l’all. 1 n. II 2 del Codice di procedura civile del 19 dic. 2008,  in vigore dal 1° gen. 2011 (RU 2010 1739; FF 2006 6593). Introdotta dall’all. n. 2 della LF del 20 mar. 2009 sul Tribunale federale dei brevetti,  in vigore dal 1° gen. 2012 (RU 2010 513, 2011 2241; FF 2008 349).

En chaussas da dretg da facultad è il recurs mo admissibel, sche la valur en dispita importa almain:a. 15 000 francs en cas da dretg da lavur e da locaziun;b. 30 000 francs en tut ils ulteriurs cas. Sche la valur en dispita na cuntanscha betg la summa decisiva tenor l’alinea 1, è il recurs tuttina admissibel:a. sch’i sa tracta d’ina dumonda giuridica d’impurtanza fundamentala;b. sch’ina lescha federala prevesa ina suletta instanza chantunala;c. cunter decisiuns da las autoritads chantunalas da surveglianza en chaussas da scussiun e da concurs;d. cunter decisiuns dal derschader da concurs e da moratori;e. cunter decisiuns dal Tribunal federal da patentas. Versiun tenor la cifra II 2 da l’agiunta 1 dal Cudesch da procedura civila dals 19 da dec. 2008, en vigur dapi il 1. da schan. 2011 (AS 2010 1739; BBl 2006 7221). Integrà tras la cifra 2 da l’agiunta da la LF dals 20 da mars 2009 davart il TFP, en vigur dapi il 1. da schan. 2012 (AS 2010 513, 2011 2241; BBl 2008 455).